Október 17.

Névnapok: Hedvig + Alajos, Ambos, Ambró, Hédi, Ignác, Kont, Leó, Leon, Lionel, Mályva, Margit, Margita, Margitta, Rezső, Rolf, Rudolf, Rudolfina, Salamon, Salvador, Zelinda, Zolna

Események 

 1244 – gázai csata
 1540 – I. Szulejmán szultán elismeri a gyermek János Zsigmondot, Szapolyai János fiát Magyarország királyának.
 1540 – Visegrád ostroma
 1552 – Eger ostromának utolsó napja. Ezen a napon vonul el a török haderő a vár falai alól, melyet a körülbelül 2000 főnyi védő 38 napig hősiesen védelmezett.
 1704 – I. Lipót német-római császár, magyar király rendeletben tiltja meg a szabadságharc váltópénzének, a rézpénznek a forgalmazását és elfogadását.
 1717 – II. Rákóczi Ferenc bujdosó társaival együtt Törökországba érkezik, ahol élete további két évtizedét tölti. 
 1797 – A Campo Formió-i béke aláírásával lezárul az első koalíciós háború Ausztria és a forradalmi Franciaország között.
 1799 – Bonaparte tábornok visszatér Párizsba az egyiptom hadjáratból.
 1888 – Először jelenik meg a National Geographic Magazine az újságosoknál.
 1909 – Louis Blériot végrehajtja az első magyarországi motoros repülést. 
 1913 – Lezuhan a Ferdinand von Zeppelin által tervezett léghajó.
 1915 – Bulgária belép a Központi hatalmak sorába és hadat üzen Szerbiának.
 1918 – Gróf Tisza István volt miniszterelnök az Országgyűlésben bejelenti: az első világháborút elvesztettük. Ugyanaznap Csehszlovákia bejelenti elszakadását az Osztrák–Magyar Monarchiától.
 1923 – Baumgarten Ferenc Ferdinánd végrendeletében megalapítja a Baumgarten-díjat.
 1929 – Átadják a Tiszaugi hidat.
 1931 – Adócsalás miatt elítélik Al Caponét (11 évet kap, de 1939-ben szabadon engedik).
 1933 – Albert Einstein elhagyja Németországot és Princetonba (USA) költözik.
 1944 – Pusztavámon, a nyilasuralom első napján egy SS-alakulat kivégzi az ún. jolsvai orvosszázadot, 216 embert. 
 1944 – A brit és amerikai légierő pusztító légitámadásokat intéz Székesfehérvár, Szombathely és Nagykanizsa vasútállomásai ellen. 
 1956 – Angliában üzembe helyezik az első atomerőművet. 
 1957 – Albert Camus francia író Irodalmi Nobel-díjat kap. 
 1961 – A párizsi csata: az Algéria függetlenségéért tüntetők elleni rendőrakció tömegmészárlásba torkollik. Legalább 30 (más becslések szerint 300) algériait ölnek meg, sok holttestet a Szajnába vetnek.  internálnak
 1965 – Londonban és Washingtonban az első nagyszabású tüntetések zajlanak a vietnámi háború (1964–1975) ellen.
 1967 – Bemutatják Galt MacDermot „Hair” c. musicaljét a New York-i Public Theaterben.

 1970 – Anvar Szadat hivatalba lép mint egyiptomi miniszterelnök.
 1973 – Kirobban az olajválság. E napon az Kőolaj-exportáló Országok Szervezete (OPEC) 17%-kal felemeli a nyersolaj árát, korlátozza az olajszállítást a nyugat-európai államokba, ill. teljesen leállítja azt az USA, Japán, Hollandia és Portugália részére, a jom kippuri háborúban tanúsított magatartásuk miatt. 
 1979 – Teréz anya Nobel-békedíjat kap.
 1989 – A Richter-skála szerint 6,9-es erősségű földrengés rázza meg a San Francisco-öböl térségét. Santa Cruz városát súlyos károk érik. 
 1994 – Willy Claes volt belga kormányfő-helyettes, külügyminiszter tölti be – Manfred Wörner utódjaként – a NATO-főtitkári posztot.
 1998 – Az északír békefolyamatban játszott szerepéért David Trimble, a protestánsok és John Hume, a katolikusok legnagyobb pártjának elnöke Nobel-békedíjat kap.
 2007 – Washingtonban, George W. Bush elnök jelenlétében átnyújtják a dalai lámának a Kongresszusi Aranyérmet, az amerikai törvényhozás civileknek adományozható legmagasabb kitüntetését.
 2007 – A török parlament felhatalmazást ad a török hadseregnek, hogy katonai akciókat hajtsanak végre Észak-Irakban a törökországi kurd szabadságharcosok ottani támaszpontjainak megsemmisítésére.

Sportesemények 
Formula–1
 1981 –  Las Vegas-i nagydíj, Caesar's Palace - Győztes: Alan Jones (Williams Ford)
 1999 –  maláj nagydíj, Sepang – Győztes: Eddie Irvine (Ferrari)

Labdarúgás
 2023 – Litvánia–Magyarország, 2024-es Európa-bajnoki selejtező mérkőzés (984. hivatalos mérkőzés), Litvánia, Kaunas, S. Darius és S. Girėnas Stadion

Születések 
 1253 – Szent Ivó a jogászok védőszentje († 1303)
 1740 – Dugonics András magyar író, történész († 1818)
 1760 – Claude Henri de Rouvroy de Saint-Simon gróf, francia társadalomfilozófus, a róla elnevezett szocialista saint-simonizmus mozgalom megalapítója († 1825)
 1792 – Sir John Bowring angol nyelvész, közgazdász, politikus, író, utazó, az első angol nyelvű magyar versantológia szerzője († 1872)
 1803 – Deák Ferenc magyar politikus, államférfi († 1876)
 1804
 Nagysándor József honvéd tábornok, aradi vértanú († 1849)
 Horváth Cirill József filozófus, író († 1884)
 1813
 Georg Büchner német drámaíró († 1837)
 Ihász Dániel honvéd ezredes († 1881)
 1871 – Berinkey Dénes ügyvéd, jogtudós, polgári radikális politikus († 1948)
 1877 – gróf Batthyány Ervin magyar nagybirtokos, iskolaalapító, az anarchizmus tanainak hazai képviselője († 1945)
 1879 – Zemplén Győző fizikus, a relativitáselmélet és a radioaktivitás egyik első magyar kutatója († 1916)
 1886 – Spring Byington amerikai színésznő († 1971)
 1888 – Toronyi L. Imre magyar színész († 1952)
 1892 – Theodor Eicke német katona, a 3. Totenkopf SS-páncéloshadosztály megszervezője († 1943)
 1903 – Andrej Antonovics Grecsko szovjet marsall, a Szovjetunió kétszeres Hőse († 1976)
 1906 – Jack Ensley (Jack R. Ensley) amerikai autóversenyző († 1972)
 1907 – François Landon francia autóversenyző († 1997)
 1912 – Albino Luciani a későbbi I. János Pál pápa († 1978)
 1914
 Márkos Albert romániai magyar zeneszerző, karnagy, tanár († 1981)
 Jerry Siegel képregényszerző, „Superman” megalkotója († 1996)
 1915 – Arthur Miller amerikai író, drámaíró († 2005)
 1918 – Rita Hayworth (eredeti néven: Margarita Carmen Cansino) amerikai színésznő, díva († 1987)
 1920 – Montgomery Clift amerikai színész († 1966)
 1924 – Bánk László segédrendező († 1993)
 1926 – Roberto Lippi olasz autóversenyző († 2011)
 1928
 Váncsa Jenő politikus, volt miniszter († 2016)
 Ádám Ottó Kossuth-díjas magyar színházi rendező († 2010)
 1929 – Weingruber Éva magyar jelmeztervező, divattervező
 1948 – Margot Kidder (sz. Margaret Ruth Kidder) kanadai–amerikai színésznő (Lois a „Superman”-ből) († 2018)
 1962 – Darvasi László József Attila-díjas magyar író, költő, szerkesztő, tanár
 1969 – Wyclef Jean haiti-amerikai énekes és  producer
 1972
 Eminem amerikai rapper
 Tarkan török popénekes
 1974 – Janne Puurtinen (Emerson Burton) finn zenész, a finn HIM rockegyüttes billentyűse
 1976 – Glen Chadwick új-zélandi kerékpározó
 1979 – Kimi Räikkönen finn autóversenyző, a Formula–1 2007-es világbajnoka
 1985 – Pogacsics Krisztián magyar labdarúgókapus
 1986 – Yannick Ponsero francia műkorcsolyázó

Halálozások 
 1714 – Joannes Vippacensi, szlovén prédikátor (* 1647)
 1744 – Bartolomeo Giuseppe Antonio Guarnieri itáliai hangszerkészítő (* 1698) 
 1757 – René Antoine Ferchault de Réaumur francia természettudós (* 1683) 
 1837 – Johann Nepomuk Hummel osztrák zeneszerző, zongoraművész (* 1778) 
 1849 – Frédéric Chopin lengyel zeneszerző, zongoraművész (* 1810)
 1887 – Gustav Robert Kirchhoff német fizikus (* 1824)
 1920 – Gérard Leman belga tábornok, a liège-i erődítményrendszer védőinek parancsnoka az I. világháborúban (* 1851)
 1932 – Varsányi Irén (sz. Wollner Malvin) magyar színésznő (* 1877)
 1936 – Baros Gyula magyar irodalomtörténész, az MTA tagja (* 1876) 
 1938 
 Karl Kautsky osztrák szociáldemokrata politikus, marxista teoretikus, szakíró (* 1854)
 Aleksander Michałowski lengyel zongoraművész, zenepedagógus és zeneszerző (* 1851)
 1955 – Joel Thorne amerikai autóversenyző (* 1914)
 1963 – Jacques Hadamard francia matematikus, legismertebb tudományos eredménye a prímszámtétel bizonyítása (* 1865)
 1967 – Kártpáthy Zoltán magyar színész (* 1921)
 1967 – Pu Ji kínai császár (Xhuantong császár) Kína utolsó császára (* 1906)
 1973 – Ingeborg Bachmann osztrák költőnő (* 1926)
 1995 – Zolnay Pál Balázs Béla-díjas magyar filmrendező (* 1928)
 1995 – Borovszky Ambrus magyar politikus, vállalatvezető (* 1912)
 1996 – Vogel Eric magyar díszlet- és jelmeztervező, grafikus, festő (* 1907)
 2002 – Bob Gregg amerikai autóversenyző (* 1920)
 2006 – Luki Botha (Lukas Jacobus Botha) dél-afrikai autóversenyző (* 1930)
 2010 – Toró Tibor romániai magyar fizikus, az MTA tagja (* 1931)
 2011 – Manfred Gerlach német politikus, a Német Demokratikus Köztársaság államfője (* 1928)
 2012
 Komár László magyar énekes (* 1944)
 Sylvia Kristel holland filmszínésznő („Emmanuelle”) (* 1952)
 Émile Allais világbajnok francia alpesisíző (* 1912)
 2021 – Kálmán C. György magyar irodalomtörténész, kritikus, publicista (* 1954)
 2023 – Kállai Kiss Ernő Kossuth- és kétszeres Liszt Ferenc-díjas magyar klarinét- és tárogatóművész (* 1939)

Nemzeti ünnepek, emléknapok, világnapok 
 1992 óta a szegénység elleni küzdelem világnapja

Jegyzetek 

Október napjai